**Podaci vezani uz natječaj za prijam u službu u Jedinstveni upravni odjel na neodređeno vrijeme na**

**radno mjesto:**

**Viši stručni suradnik za održavanje komunalne infrastrukture – 1 izvršitelj**

Javni natječaj je objavljen u Narodnim novinama br. 14/2024 od 07.02.2024. godine.

Opis poslova:

1. obavlja poslove vezane uz održavanje komunalne infrastrukture u smislu Zakona o komunalnog gospodarstvu i provedbu komunalnih djelatnosti u smislu Odluke o komunalnim djelatnostima
2. obavlja stručne poslove uređenja prometa na području općine te stručne poslove povezane sa planiranjem i upravljanjem prometa u mirovanju
3. prati razvoj sustava javnog prijevoza putnika
4. prati propise iz upravnog područja koje prati te predlaže pravovremeno donošenje novih općih ili posebnih akata ili usklađenje istih sa novim propisima, izrađuje prijedloge tih akata
5. daje mišljenja, tumačenja i odgovore po predmetima u okviru svoje nadležnosti, prima stranke i rješava po zahtjevima istih u okviru svoje nadležnosti
6. izvršava naloge pročelnika i voditelja odsjeka koji se odnose na službu

**Osnovna bruto plaća: 1.774,47 EUR -a.**

Provjera znanja i sposobnosti:

Obuhvaća pisano testiranje, provjeru rada na računalu i intervju.

Najmanje pet dana prije održavanja testiranja objavit će se putem internet stranice i oglasne ploče Općine Viškovo vrijeme održavanja testiranja. Kandidati koji ispunjavaju formalne uvjete iz oglasa bit će pozvani na pisano testiranje i provjeru rada na računalu putem e-maila navedenog na prijavi na natječaj.

Na istoj internet stranici i oglasnoj ploči objavit će se vrijeme održavanja intervjua i to najmanje pet dana prije održavanja intervjua. Intervju se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada. Kandidati koji su ostvarili najmanje 50% bodova iz svakog dijela provjere znanja i sposobnosti kandidata na provedenom testiranju i provjeri praktičnog rada bit će pozvani na intervju putem e-maila navedenog na prijavi na natječaj.

Područje pisanog testiranja obuhvaća područje lokalne i područne (regionalne) samouprave, područje općeg upravnog postupka, gradnje i prostornog uređenja te područja komunalne infrastrukture.

**Pravni i drugi izvori provjere znanja:**

* Zakon o općem upravnom postupku (Narodne novine br. 47/09, 110/21)
* Zakon o službenicima i namještenicima u lokalnoj i područnoj (regionalnoj) samoupravi (Narodne novine br. 86/08, 61/11, 4/18, 112/19)
* Uredba o uredskom poslovanju (Narodne novine br. 75/21)
* Pravilnik o provedbi postupka jednostavne nabave (Službene novine Općine Viškovo br. 14/23)
* Zakon o gradnji (Narodne novine br. 153/13, 20/17, 39/19, 125/19)
* Zakon o prostornom uređenju (Narodne novine br. 153/13, 65/17, 114/18, 39/19, 98/19, 67/23)
* Pravilnik o jednostavnim i drugim građevinama i radovima (Narodne novine br. 112/17, 34/18, 36/19, 98/19, 31/20, 74/22, 155/23)
* Pravilnik o održavanju građevina (Narodne novine br. 122/14, 98/19)
* Zakon o komunalnom gospodarstvu (Narodne novine br. 68/18, 110/18, 32/20)
* Odluka o komunalnom redu (Službene novine Općine Viškovo br. 14/19, 4/22, 16/23)
* Odluka o komunalnim djelatnostima (Službene novine Općine Viškovo br. 20/18, 17/23)
* Zakon o grobljima (Narodne novine br. 19/98, 50/12, 89/17)
* Odluka o groblju (Službene novine Primorsko – goranske županije“ br. 10/11 i 13/11).